נעדרי מלחמת העצמאות
הנעדרים שמקום קבורתם טרם אותר > הנעדרים

טבלת פרטי הנעדרים ערוכה בסדר כרונולוגי של מועדי היעדרותם:
|  | שם | חזית | יחידה | פרטים | תאריך |
| --- | --- | --- | --- | --- | --- |
| 1 |  מנחם חונן  מרדכי קלמן | חזית הדרום | פלמ"ח | בני 19 ו-22. נעדרו במהלך קרב ליד משמר הנגב | 11 בדצמבר 1947 |
| 2 | מנחם מזרחי | חזית הצפון | ההגנה | בן 19. נעלם במהלך משימת מודיעין ברובע המוסלמי בצפת | 13 בדצמבר 1947 |
| 3 | ניסים משה חי עטייה | חזית המרכז | מחלקת המסתערבים של פלמ"ח | בן 20. יצא דרך יפו ולוד למשימת מודיעין בבית נבאללה ונעלם | 22 בדצמבר 1947 |
| 4 | ברוך בהר | חזית המרכז | ההגנה | בן 22. שירת כנוטר במחנה סרפנד ונעלם | ראשית 1948 |
| 5 | עובדיה זרובבל | חזית המרכז | ההגנה | בן 19. נוטר-חובש, שנעדר במהלך קרב ליד בית לחם של שיירה ששבה מגוש עציון | 13 בינואר 1948 |
| 6 | יעקב גורן | חזית המרכז |  | בן 12. סייע למגינים בקרב בגבול תל אביב-יפו, עבר בטעות את קו החזית, נתפס ונרצח על ידי יחידה עיראקית | 23 בפברואר 1948 |
| 7 | חיים משה ברמן |  |  | בן 18. עולה, הגיע לארץ מקפריסין באמצע מרץ 1948 ואז ככל הנראה חויל ונהרג בקרב | 15 במרץ 1948 |
| 8 | יהודה גוטליב | חזית המרכז | חטיבת גבעתי | בן 27. נעדר במהלך קרב בגבול בת-ים - ג'בליה | 22 במרץ 1948 |
| 9 | אהרן בן שאול | חזית המרכז - ירושלים | חטיבת עציוני | בן 18. נפצע ונעדר לאחר קרב באזור מוצא | 7 באפריל 1948 |
| 10 | דוד ליווינגסטון | חזית הצפון | חטיבת יפתח | בן 29. נעדר לאחר קרב במשמר העמק | 13 באפריל 1948 |
| 11 | משה בן טוב | חזית המרכז | חטיבת הראל | בן 29. נהג ביחידת ג'יפים, שנעדר בקרבת הקסטל במהלך ליווי שיירה לירושלים | 18 באפריל 1948 |
| 12 | יעקב זריהן | חזית המרכז | פלמ"ח | בן 23. נעדר באזור שער הגיא במהלך ליווי שיירה לירושלים | 20 באפריל 1948 |
| 13 | שמואל וכטפוגל | חזית המרכז | אצ"ל | בן 19. נעדר במהלך קרב ביפו | 26 באפריל 1948 |
| 14 | ברטולד וסרברג | חזית המרכז | חטיבת גבעתי | בן 29. נעדר במהלך קרב ליד תל א-ריש במסגרת מבצע חמץ | 28 באפריל 1948 |
| 15 | נחמיה יעקבי | חזית המרכז | אצ"ל | בן 20. נעדר במהלך קרב ביפו | 28 באפריל 1948 |
| 16 |  עמוס דניאלי  יצחק קנדלר | חזית המרכז | חטיבת גבעתי | בני 19 ו-22. שניים משבעה חיילים שנעדרו בעקבות קרב בתל א-ריש במסגרת מבצע חמץ. קברי חמשת הנעדרים האחרים אותרו | 28 באפריל 1948 |
| 17 |  דב גולומב  יהודה זינגר  ישראל פרנק  אברהם פרסלר  הלל ריינר  דן שטרן | חזית המרכז | חטיבת אלכסנדרוני | בני 19 עד 27. נעדרו במהלך קרב כבד בכפר סבא הערבית | 13 במאי 1948 |
| 18 |  עמירם יגניטנסקי  פנחס כהן  ראובן פיטל  יחיאל מיכאל קרסל | חזית המרכז | חטיבת אלכסנדרוני | בני 18 עד 22. נעדרו במהלך קרב דמים ליד טירה (מבצע מדינה) | 13 במאי 1948 |
| 19 | שלמה סטולר | חזית המרכז | חטיבת גבעתי | בן 21. אחד משישה חיילים שנעדרו במהלך קרב ליד מנזר לטרון. קברי חמשת הנעדרים האחרים אותרו | 13 במאי 1948 |
| 20 | שמואל ערבה | חזית הדרום | חטיבת הנגב | בן 17. נעדר במהלך התקפה על שיירה שנעה אל כפר דרום | 14 במאי 1948 |
| 21 | פנחס סובול | חזית הצפון | היחידה הימית של פלמ"ח | בן 20. נעדר לאחר פשיטה על ראס ביידא שבלבנון, צפונית לראש הנקרה | 16 במאי 1948 |
| 22 | אבשלום לוי | חזית המרכז - ירושלים | אצ"ל | בן 21. נעדר במהלך קרב בבית הספר לשוטרים בשיח' ג'ראח שבירושלים | 19 במאי 1948 |
| 23 | משה אג'י | חזית המרכז - ירושלים | חטיבת עציוני | בן 22. נהרג בהתפוצצות מוקש נ"ט שעסק בהנחתו ליד בית הספר לשוטרים בירושלים | 23 במאי 1948 |
| 24 | שלום עמיר | חזית המרכז - ירושלים | חטיבת עציוני | בן 21. נעדר במהלך קרב בשיח ג'ראח שבירושלים | 26 במאי 1948 |
| 25 |  שמואל גבריאלידס  מאיר מזרחי  יוסף פנסו | חזית הדרום | חטיבת הנגב | בני 22, 16 ו-16. נעדרו במהלך קרב בכביש עזה-רפיח | 27 במאי 1948 |
| 26 |  יוסף אידלשטיין  יוסף מקיטון | חזית המרכז | חטיבת אלכסנדרוני | בני 20 ו-26. נעדרו במהלך קרב נגד הצבא העיראקי ליד טירה (מבצע שמחה) | 30 במאי 1948 |
| 27 | יהודה לוי | חזית הדרום | חטיבת גבעתי | בן 19. נעדר במהלך קרב ליד איסדוד במבצע פלשת | 31 במאי 1948 |
| 28 | ריימונד דודג' | חזית הדרום | חטיבת הנגב | בן 27. חייל בריטי שערק לשורות צה"ל. נעדר במהלך קרב ליד איסדוד במבצע פלשת | 3 ביוני 1948 |
| 29 |  מתתיהו סוקניק  אהרן דוד שפרינצק | חזית המרכז | חיל האוויר | בני 19 ו-24. מטילן וטייס במטוס שיצא לגיחת הפצצה נגד אוניות מצריות מדרום-מערב לתל אביב והופל | 4 ביוני 1948 |
| 30 |  שמואל אריה ברנשטיין  יצחק גליק  דב ליבוביץ  שמואל מולדבסקי  דב פרמט  שלמה קרון | חזית הצפון | חטיבת עודד | בני 17 עד 35. נעדרו לאחר קרב דמים במלכיה עם צבא לבנון, צבא סוריה וצבא ההצלה | 5 ביוני 1948 |
| 31 | יוסף מרגלית | חזית הצפון | חטיבת גולני | בן 31. נעדר לאחר קרב בקרני חיטין | 6 ביוני 1948 |
| 32 | יוסף יהודה שולרר | חזית הדרום | חטיבת הנגב | בן 21. נהרג בקרב מדרום למג'דל (אשקלון דהיום) | 9 ביוני 1948 |
| 33 |  מרדכי חיים היטר  יעקב גושציני | חזית הצפון | חטיבת עודד | בני 19 ו-20. נעדרו לאחר קרבות באזור משמר הירדן | 14 ביוני 1948 |
| 34 | שאול הולצמן |  |  | בן 26. חייל צה"ל שנעלם לאחר שנפצע ואושפז בבית החולים שרונה בתל אביב | 15 ביוני 1948 |
| 35 | מאיר שחמון | חזית המרכז | חיל משמר | בן 41. נשבה על ידי הלגיון הירדני ונהרג במהלך ניסיון בריחה מהשבי בקרבת יריחו | 22 ביוני 1948 |
| 36 | אחמד נימר אל-עבדאללה | חזית הצפון | יחידת המיעוטים | בן 25. בדואי, נעדר לאחר קרב ליד צפת | 1 ביולי 1948 |
| 37 | קאיד נאיף חסון | חזית המרכז |  | בן 24. דרוזי שיצא אל ג'נין במשימת מודיעין נגד הכוחות העיראקיים, נתפס והוצא להורג | 1 ביולי 1948 |
| 38 | רוברט לסטר ויקמן | חזית הדרום | חיל האוויר | בן 27. טייס שמטוסו לא שב מגיחה באזור חוף עזה | 9 ביולי 1948 |
| 39 | זלמן זיגמונד רוזנפלד | חזית הדרום | יחידת בצר (עובדי ביצורים) | בן 28. עובד ביצורים שנעלם באזור בית דראס | 9 ביולי 1948 |
| 40 | צבי איצקוביץ | חזית הצפון | חטיבת כרמלי | בן 19. נעדר לאחר קרב בבירווה (היום אחיהוד) במבצע דקל | 10 ביולי 1948 |
| 41 | מיכאל כהן | חזית המרכז | חטיבת יפתח | בן 18. נעדר במהלך קרב בלוד במבצע דני | 12 ביולי 1948 |
| 42 | מרטין קטנבורג | חזית הדרום | חטיבת גבעתי | בן 26. נעדר במהלך קרב באזור איסדוד | 17 ביולי 1948 |
| 43 | ארנסט לוי | חזית הצפון | חטיבת כרמלי | בן 36. נעדר לאחר קרב במשולש הקטן בחוף הכרמל | 18 ביולי 1948 |
| 44 | יהודה הילר | חזית הדרום | חטיבת גבעתי | בן 19. אחד משני חיילים שנעדרו במהלך קרב ליד גבעה 113. גופת החייל השני נמצאה לאחר מספר חדשים | 18 ביולי 1948 |
| 45 | אברהם שווארץ | חזית הצפון | חטיבת כרמלי | בן 26. נעדר לאחר קרב בתרשיחא | 19 ביולי 1948 |
| 46 | דיב אל היב | חזית הצפון |  | בן 38. בן השבט ערב אל הייב מכפר טובא, שיצא למשימת מודיעין בקרב אנשי צבא ההצלה, נתפס והוצא להורג | 1 באוגוסט 1948 |
| 47 | צבי הרמן שטרן | חזית המרכז | חיל משמר | בן 40. נעדר במהלך התקפה עיראקית על עמדת צה"ל בכפר סבא הערבית | 11 באוגוסט 1948 |
| 48 |  דוד מזרחי  עזרא עפגין | חזית הדרום | מחלקת המסתערבים של פלמ"ח | בני 24 ו-23. שני מסתערבים שיצאו במאי 1948 למשימת מודיעין בעזה ונתפסו. הוצאו להורג לאחר שלושה חדשים. נקברו בעזה | 23 באוגוסט 1948 |
| 49 | עזרא נאטל | חזית המרכז |  | חייל צה"ל שהגיע לשכם ושם מת מפצעיו | 1 בספטמבר 1948 |
| 50 | שמעון סמרגד | חזית המרכז - ירושלים | חטיבת עציוני | מפקד פלוגה ב בגדוד "בית חורון", בן 24. נעדר במהלך קרב לילי, על מוצב מצרי, מדרום לכפר מלחה ליד ירושלים | 14 בספטמבר 1948 |
| 51 |  ישראל מיכל  אברהם סנדיק  צבי צמרי  צבי רוזנבלום | חזית המרכז | חטיבת גבעתי | בני 19 עד 30. נעדרו במהלך קרב ממערב לבית שמש דהיום | 16 בספטמבר 1948 |
| 52 |  יעקב בטלהיים  ישראל גליקזם | חזית המרכז | חיל משמר | בני 42 ו-39. נעדרו במהלך קרב דמים במשלט 219 באזור מודיעין | 24 בספטמבר 1948 |
| 53 | אברהם ארואסטי | חזית המרכז - ירושלים | חטיבת עציוני | בן 18. נעלם בדרום ירושלים | 18 באוקטובר 1948 |
| 54 | יעקב ברכה | חזית הדרום | חטיבת הנגב | בן 21. נפגע ונעדר במהלך קרב בצומת רפיח-אל עריש במסגרת מבצע יואב | 19 באוקטובר 1948 |
| 55 |  סטנלי אנדריוס  דב שוגרמן | חזית הדרום | חיל האוויר | בני 25. שניים משלושה אנשי צוות של מטוס שיצא להפציץ את משטרת עיראק סווידאן, נפגע ונחת מצפון לאיסדוד. גופת אחד מאנשי הצוות נמצאה | 20 באוקטובר 1948 |
| 56 | יוסף אלטמן | חזית הצפון | חטיבת כרמלי | בן 23. אחד משני נעדרים לאחר קרב ליד מנרה. גופת הנעדר השני נמצאה | 23 באוקטובר 1948 |
| 57 | מחמד חסן סאלם | חזית הצפון |  | בן 43. ערבי שיצא למשימת מודיעין עבור צה"ל בעמק החולה ונעדר לאחר התקלות עם חיילים סורים | 24 באוקטובר 1948 |
| 58 | איתמר גולני |  | יחידת הצנחנים | בן 20. נעדר לאחר תאונת צניחה מעל הים התיכון | 16 בנובמבר 1948 |
| 59 | מאיר פריד | חזית הדרום | חטיבת אלכסנדרוני | בן 19. נהרג בפעולת סיור מדרום לבית ג'יברין | 20 בדצמבר 1948 |
| 60 |  יוסף חובשי  זכריה יחיא משה | חזית הדרום | יחידת בצר (עובדי ביצורים) | בני 29 ו-38. עובדי ביצורים שנעלמו באזור בית דראס | 1 בינואר 1949 |
| 61 |  משה הופמן  אברהם צימרמן  שלמה שוייצר  יעקב שפיר | חזית הדרום | חטיבת הראל | בני 20 עד 22. נעדרו לאחר קרב עם שריון מצרי בצומת רפיח במהלך מבצע חורב | 6 בינואר 1949 |
| 62 | ארתור גיסנר | חזית המרכז | חטיבת הנגב | בן 21. נעדר לאחר קרב דמים מדרום לבית גוברין | 20 באפריל 1949 |
| 63 | יעקב בוקעי | חזית המרכז | מחלקת המסתערבים של פלמ"ח | בן 19. יחד עם מסתערב נוסף הוכנס במשימת מודיעין למכלאת שבויים בצריפין. לאחר החזרת קבוצת השבויים לירדן נעצר, נשפט והוצא להורג. מקום קברו בעמאן נעלם | 2 באוגוסט 1949 |